BEGINBODY\_ANNEXPDD

**ANNEX 8**

**CONTRACTE SOBRE EL TRACTAMENT DE DADES DE CARÀCTER PERSONAL PER PART DE L’ENCARREGAT DEL TRACTAMENT (CONTRACTISTA), I PER COMPTE DEL RESPONSABLE DEL TRACTAMENT (AJUNTAMENT DE SABADELL)**

**Contracte de serveis de anomenat ServeiS de recollida, acollida, custòdia i assistència d’animals de companyia abandonats, perduts, COMISSATS i ensalvatgits que es troben aL terme municipal de Sabadell**

En/na ... , amb NIF ... , en qualitat de ... i en nom i representació de la societat ... , amb NIF ... i domiciliada a ... , segons escriptura pública autoritzada davant Notari/a ... , en data ... i amb número de protocol ... , compareix com a encarregat del tractament de dades personals a les quals tindrà accés com a conseqüència de l’execució del contracte **de serveis** anomenat **ServeiS de recollida, acollida, custòdia i assistència d’animals de companyia abandonats, perduts, COMISSATS i ensalvatgits que es troben aL terme municipal de Sabadell**i a tal efecte subscriu el seu contingut íntegre:

**1. OBJECTE DE LES CLÀUSULES CONTRACTUALS**

Aquest document té per objecte establir les condicions de realització d'un tractament de dades personals per l'encarregat del tractament, per compte del responsable del tractament, en compliment dels articles 29 i 30 del Reglament (UE) 2016/679 del Parlament Europeu i del Consell de 27 d'abril de 2016 relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades, en endavant RGPD).

**2. NATURALESA, OBJECTE I FINALITAT DEL TRACTAMENT**

El contracte implicarà l'accés per part del contractista a dades de caràcter personal la responsabilitat en el tractament de les quals és de L’AJUNTAMENT DE SABADELL, raó per la qual el contractista tindrà la condició d'encarregat del tractament de les dades. En conseqüència, l'adjudicatari té el deure de complir la normativa vigent sobre protecció de dades personals en cada moment, tractant i protegint les dades de la manera adequada.

*[NOM DEL CONTRACTISTA]* amb NIF *[NIF DEL CONTRACTISTA****]***, en qualitat d'encarregat del tractament realitzarà activitats de tractament per compte de **L’AJUNTAMENT DE SABADELL** en qualitat de responsable del tractament, respecte a les dades de caràcter personal necessàries per executar el contracte esmentat a l’encapçalament.

**3. CONDICIONS DEL TRACTAMENT**

Per a l'execució de les prestacions derivades del compliment de l'objecte d'aquest encàrrec, **L’AJUNTAMENT DE SABADELL**, responsable del tractament, posa a la disposició de *[NOM DEL CONTRACTISTA]*, encarregada del tractament, la informació que es descriu a continuació:

a) Categories de persones interessades: *[INDICAR LES CATEGORIES DE PERSONES INTERESSADES].*

b) Categories de dades personals: *[INDICAR LES CATEGORIES DE PERSONES INTERESSADES]*

**4. DRETS I OBLIGACIONS DEL RESPONSABLE DEL TRACTAMENT**

**4.1. Dret de comprovació de garanties del compliment**

El responsable del tractament comprovarà, amb anterioritat a la contractació de l'encarregat del tractament, que l'encarregat aplica mesures tècniques i organitzatives de compliment apropiades, de manera que el tractament sigui conforme amb la legislació sobre protecció de dades.

L'encarregat del tractament podrà acreditar el compliment de la legislació sobre protecció de dades mitjançant mecanismes de certificació, mitjançant la designació d'un Delegat de Protecció de Dades, havent-se adherit a un codi de conducta (article 40 RGPD) o sotmetent-se a un control de garanties del compliment per part del responsable del tractament.

**4.2. Instruccions sobre el tractament**

El responsable del tractament lliurarà a l'encarregat del tractament instruccions documentades respecte a la realització de tots els tractaments per part de l'encarregat, incloent instruccions respecte a les transferències de dades personals a un tercer país o una organització internacional.

**4.3. Obligacions respecte als tractaments**

Al responsable del tractament li corresponen les següents obligacions:

1. Lliurar a l'encarregat les dades als quals es refereix la clàusula 3 d'aquest document.
2. Realitzar una avaluació de l'impacte en la protecció de dades personals de les operacions de tractament a realitzar per l'encarregat.
3. Vetllar, de forma prèvia i durant tot el tractament, pel compliment del RGPD per part de l'encarregat.
4. Supervisar el tractament, inclosa la realització d'inspeccions i auditories.

**5. OBLIGACIONS DE L'ENCARREGAT DEL TRACTAMENT**

**5.1. Informació a disposició del responsable del tractament**

L'encarregat del tractament posarà a la disposició del responsable del tractament tota la informació necessària per demostrar el compliment de les seves obligacions, així com per permetre i contribuir a la realització d'auditories, incloses inspeccions, per part del responsable del tractament o d'un altre auditor autoritzat pel responsable.

**5.2. Designació d'un Delegat de Protecció de Dades**

L'encarregat del tractament designarà un delegat de protecció de dades, d'acord amb el que es disposa en l'article 37 del Reglament General de Protecció de Dades, i comunicarà la seva identitat i dades de contacte al responsable del tractament.

**5.3. Obligació de portar un registre d'activitats**

L'encarregat del tractament haurà de portar, per escrit, un registre de totes les categories d'activitats de tractament efectuades per compte del responsable, que contingui:

1) El nom i les dades de contacte de l'encarregat o encarregats i de cada persona responsable que actuï per compte de l'encarregat i, si escau, del representant del responsable o de l'encarregat i del delegat de protecció de dades.

2) Les categories de tractaments efectuats per compte de cada responsable.

3) Si escau, les transferències de dades personals a un tercer país o organització internacional, inclosa la identificació del tercer país o organització internacional i, en el cas de les transferències indicades l'article 49 apartat 1, paràgraf segon del RGPD, la documentació de garanties adequades.

4) Una descripció general de les mesures tècniques i organitzatives de seguretat relatives a:

a) La pseudonimització i el xifrat de dades personals.

b) La capacitat de garantir la confidencialitat, integritat, disponibilitat i resiliència permanents dels sistemes i serveis de tractament.

c) La capacitat de restaurar la disponibilitat i l'accés a les dades personals de forma ràpida, en cas d'incident físic o tècnic.

d) El procés de verificació, avaluació i valoració regulars de l'eficàcia de les mesures tècniques i organitzatives per garantir la seguretat del tractament.

**5.4. Seguretat del tractament**

L'encarregat del tractament haurà d’adoptar les mesures tècniques i organitzatives necessàries per garantir la protecció de les dades personals i, en tot cas, haurà d'implantar mecanismes per:

a) Garantir la confidencialitat, integritat, disponibilitat i resiliència permanents dels sistemes i serveis de tractament.

b) Restaurar la disponibilitat i l'accés a les dades personals de forma ràpida, en cas d'incident físic o tècnic.

c) Verificar, avaluar i valorar, de forma regular, l'eficàcia de les mesures tècniques i organitzatives implantades per garantir la seguretat del tractament.

d) Pseudonimitzar i xifrar les dades personals, si escau.

**5.5. Assistència al responsable del tractament**

L'encarregat del tractament assistirà i donarà suport al responsable:

1. A garantir el compliment de les obligacions establertes sobre seguretat i avaluació d'impacte, tenint en compte la naturalesa del tractament i la informació a la disposició de l'encarregat
2. A la realització de les consultes prèvies a l'autoritat de control, quan escaigui.
3. A respondre i resoldre, per compte del responsable, i dins del termini establert, les sol·licituds d'exercici dels drets d'accés, rectificació, supressió i oposició, limitació del tractament, portabilitat de dades i a no ser objecte de decisions individualitzades automatitzades, en relació amb les dades objecte de l'encàrrec, quan les persones afectades exerceixin els drets davant l'encarregat.
4. A donar compliment del deure d’informació, facilitant, en el moment de la recollida de les dades, la informació relativa als tractaments de dades que es realitzaran, de mutu acord amb el responsable del tractament.
5. A notificar al responsable del tractament les violacions de la seguretat de les dades personals, sense dilació indeguda, i en qualsevol cas abans del termini màxim de 48 hores, juntament amb tota la informació rellevant per a la documentació i comunicació de la incidència, d'acord amb el que disposa l'article 33 del reglament.

**5.6. Instruccions infractores del responsable del tractament**

L'encarregat del tractament informarà immediatament al responsable si, en la seva opinió, una instrucció infringeix el Reglament o altres disposicions en matèria de protecció de dades de la Unió o dels Estats membres.

**5.7. Deure de secret**

L'encarregat del tractament i els seus treballadors autoritzats per al tractament de dades personals queden, expressa i específicament obligats, a mantenir absoluta confidencialitat i a guardar estricte secret sobre tota aquella informació referida a dades personals a la qual puguin accedir i que puguin conèixer com a conseqüència de la prestació del servei.

Aquestes obligacions subsistiran indefinidament fins i tot després de finalitzar o extingir-se aquest contracte i després de finalitzar o extingir-se la vinculació dels treballadors amb l'encarregat del tractament.

En particular, l'encarregat del tractament garantirà que les persones autoritzades per tractar dades personals s'hagin compromès a respectar la confidencialitat o estiguin subjectes a una obligació de confidencialitat de naturalesa professional o estatutària, i també garantirà la formació necessària en matèria de protecció de dades de les persones autoritzades per tractar dades personals.

**5.8. Prohibicions d'altres tractaments**

L'encarregat del tractament queda obligat, respecte a les dades personals objecte de tractament:

a) A tractar les dades personals amb l'exclusiva finalitat de prestar els serveis encomanats i a no a aplicar-les o utilitzar-les per a una finalitat incompatible, tret que compti amb l'autorització expressa del responsable del tractament, en els supòsits legalment admissibles.

b) A no difondre les dades ni permetre l'accés a les dades ni comunicar-los ni difondre'ls, ni tan sols per a la seva conservació o emmagatzematge.

L'encarregat pot comunicar les dades a altres encarregats del tractament del responsable, d'acord amb les instruccions del responsable. En aquest cas, el responsable identificarà, de forma prèvia i per escrit, l'entitat a la qual s'han de comunicar les dades, les dades a comunicar i les mesures de seguretat a aplicar per procedir a la comunicació.

**5.9. Transferències internacionals de dades**

Si l'encarregat ha de transferir dades personals a un tercer país o a una organització internacional, en virtut del Dret de la Unió o dels Estats membres que li sigui aplicable, informarà al responsable d'aquesta exigència legal de manera prèvia, tret que tal dret ho prohibeixi per raons importants d'interès públic.

**5.10. Supòsit de realització del tractament en els locals del responsable del tractament**

L'encarregat del tractament haurà de comunicar la identitat de la persona o persones que prestaran serveis en les instal·lacions del responsable del tractament i aquestes hauran d’ostentar una identificació durant el temps de prestació del servei.

**6. CONDICIONS PER RECÓRRER A UN ALTRE ENCARREGAT DEL TRACTAMENT**

L'encarregat del tractament si recorre a un altre encarregat posarà a disposició del responsable un llistat en el qual s’identifiquin els serveis subencarregats i la identitat dels subencarregats.

En cas que l'encarregat del tractament recorri a un altre encarregat per dur a terme determinades activitats de tractament per compte del responsable, l’encarregat del tractament notificarà al nou encarregat, que haurà de complir les mateixes obligacions de protecció de dades que les estipulades en aquest document, informant-los sobre elles, en el termini de 48 hores.

En tot cas, correspon a l'encarregat inicial regular la nova relació de manera que el nou encarregat quedi subjecte a les mateixes condicions (instruccions, obligacions, mesures de seguretat…) i amb els mateixos requisits formals que ell, referent a l'adequat tractament de les dades personals i a la garantia dels drets de les persones afectades.

En el cas d'incompliment per part del nou encarregat, l'encarregat inicial seguirà sent plenament responsable davant el responsable referent al compliment de les seves obligacions.

**7. RÈGIM DE FINALITZACIÓ DELS SERVEIS DE TRACTAMENT**

L'encarregat del tractament haurà de retornar al responsable del tractament les dades de caràcter personal i, si escau, els suports on constin, una vegada complerta la prestació. La devolució ha de comportar l'esborrat total de les dades existents en els equips informàtics utilitzats per l'encarregat.

L'encarregat del tractament s'abstindrà de sotmetre les dades personals a altres tractaments posteriors i suprimirà les còpies existents, tret que es requereixi la conservació de les dades personals sobre la base de que una norma sectorial ho exigeixi.

No obstant això, l'encarregat pot conservar una còpia, amb les dades degudament bloquejades, mentre puguin derivar-se responsabilitats de l'execució de la prestació.

A data de signatura electrònica,

Per part de l’Ajuntament de Sabadell, Per part del contractista,

Dona fe,

ENDBODY\_ANNEXPDD